《送中济侍郎帅庆得行字》
宋代·范纯礼

为国虽以德，御戎难去兵。夏人久犯顺，边氓常废耕。

遣师杨我武，谋帅直非轻。辍自金谷寄，倚以关塞行。

壮怀吞猖狂，沈机足经营。新伤乃民力，未振亦军声。

既膺阃外寄，当思千里清。吾家世此官，所得蕃汉情。

未尝任杀戮，接以信与诚。方略固多在，惟公守其成。

作者简介：范纯礼（1031年～1106年），字彝叟，一作夷叟。参知政事范仲淹第三子，右相范纯仁之弟。北宋大臣。吴县（江苏苏州）人。以父荫为秘书省正字。哲宗元祐中，召为光禄卿，进给事中。后改天章阁待制、枢密都承旨，出知亳州。徽宗立，以龙图阁直学士知开封府，擢尚书右丞，罢知颍昌府。崇宁中，贬静江军节度副使，徐州安置，移单州。五年，提皋鸿庆宫，卒，年七十六。谥恭献。《东都事略》卷五九、《宋史》卷三一四有传。